הרב שמואל דוב ווייס

**מצות שופר** (#14)

בר חיובא

**משנה** כט. ["חרש שוטה וקטן..." עד הסוף]

**אגרות הגרי"ד** הל' חנוכה (פרק ד' הל' ט'-י"א אות ב')\*\*[[1]](#footnote-1)

**יום תרועה** שם (ד"ה חש"ו אין מוציאין)\*

**שפת אמת** שם (ד"ה במשנה חש"ו)\*

**חזון איש** או"ח (כ"ט:ד)\*

**מנחת אשר** ר"ה (סימן ג')\*\*

חצי עבד חצי בן חורין

**גמ'** כט. ["ת"ר הכל חייבין בתקיעת..." עד (ולא עד בכלל) "אמר מר הכל חייבין"], **רש"י** שם [בפרט ד"ה אנדרוגינוס]

**גמ'** כט. ["מי שחציו עבד... אף לעצמו אינו מוציא"]

**ריטב"א** שם (ד"ה אנדרוגינוס), **מאירי** שם (ד"ה הכל חייבין בתקיעת שופר)

**שו"ת אבני נזר** (חלק אורח חיים סימן תמ"ב)\*

כוונת תוקע

**גמ'** כח: ["אמר ליה ר' זירא..."] - כט. [עד המשנה], **רש"י** שם [בפ רט ד"ה איכוון ותקע לי]

**בעל המאור** ז. בדפי הרי"ף (ד"ה לפום סוגיא) [עד "... יותר חמורה מכוונת המשמיע לשומע"]

**משנה** לב: ["והמתעסק..." עד הסוף]

**רמב"ם** הל' שופר (ב:ד)

**אבן האזל** שם\*

**שו"ת שאגת אריה** (סימן ו')\*

יום תרועה מסכת ראש השנה דף כט עמוד א

ומיהו יש לערער על זה ממ"ש הרמב"ם פ"א דשופר שופר הגזול שתקע בו יצא שאין המצוה אלא בשמיעת הקול כו' משמע דשמיעה לחוד היא המצוה דאל"כ אלא גם התקיעה היא חלק מהמצוה היה ראוי שלא יצא בגזול כמו מצה ולולב גם מתשובת הרמב"ם שהעתיקה מהר"ם אלשקאר בויכוח שהיה לו עם הרא"ם ז"ל במ"ש בריש חדושי סמ"ג דשופר דמ"ש הרמב"ם דמברך לשמוע קול שופר לאו היינו טעמא משום דבשמיעה תליא מלתא אלא משום טעמא אחרינא דכתב שם סתר מהר"ם אלשקאר ז"ל את דבריו מכח תשובת הרמב"ם דכתב דהמצוה היא השמיעה לא התקיעה עיין בתשובת הרא"ם ובתשובת מהרמ"א ז"ל ולפ"ז הדרא קושיא לדוכתא אמאי חש"ו דאין מוציאין והרי זה דומה לסוכה דמצותה היא הישיבה לא העשייה וכשם דסוכת גנב"ך ורקב"ש כשרה אף על גב דלאו בני חיובא נינהו כדאיתא בסוכה דף ח' משום דאדם יוצא בישיבה ה"נ בחש"ו אמאי אין מוציאין ואפשר לומר דשאני סוכה דמצות ישיבתה אחר עשייתה ולפיכך לא איכפת דעשאוהו גנב"ך דלאו בני חיובא נינהו אבל מצות שמיעת קול שופר דהוי בשעת תקיעתו הוא גנאי שיתקעו חש"ו להוציא את הרבים י"ח ועוד נ"ל למאי דקי"ל מצות בעי כונה ובעי' כונת (ועיין בלח"מ ה' שופר שכתב היכא דלא יכול לכוון ל"ב כוונה ע"ש) שומע ומשמיע וחש"ו לאו בני דעת נינהו שיהיה להם כונה ומיהו ז"א דא"כ עבדים ונשים שיש להם דעת יוציאו את הרבים וזה אינו כדמוכח בשמעתין ותו דמתני' קתני טעמא בזה הכלל וכו' ולכן תירוץ ראשון עיקר:

שפת אמת מסכת ראש השנה דף כט עמוד א

במשנה חש"ו אין מוציאין את הרבים י"ח בס' יום תרועה הקשה הא עיקר המצוה הוא לשמוע כמ"ש הפוס' וא"כ מה בכך דאינו בר חיובא ותי' דלמאי דקי"ל דצריך כוונת שומע ומשמיע א"ש דהני לאו בני כוונה נינהו ואין דבריו מובנים דתלי תניא בדלא תניא דהלא כל עיקר הדין דבעי כוונה להוציא השומע ע"ז גופי' איכא לאקשויי אם איתא דהשמיעה בלבד הוא המצוה ל"ל כוונה להוציא אבל עיקר התי' הוא דצריכין לשמוע קול שופר שנעשה בו מצוה והיא תרועה שחייבו התורה ואם הי' התוקע מי שאינו בר חיובא הוי כשומע קול קרן בעלמא וצ"ע בלשון המשנה אין מוציאין את הרבים הלא אפי' יחיד א"מ ולא עוד אלא אפי' לנפשי' אינו מוציא אם הביא ב' שערות אחר התקיעה או עבד ששחררו רבו אחר עשיית המצוה וכמו עתים חלים כו' דלעיל ע"ש:

חזון איש או"ח (כ"ט:ד)



שו"ת אבני נזר חלק אורח חיים סימן תמב

א) בדין מי שחציו עבד שאפילו לעצמו אינו מוציא דלא אתי צד עבדות דידי' ומפיק צד חירות. יש לעיין דאם כן האיך יוצא ידי שום מצוה דהרי עושה גם בצד עבדות. וכן בשופר גופי' דיוצא בשמיעתו והרי גם צד עבדות מסייע לשמיעה:

ב) אמנם החילוק פשוט. דבכל המצוות מה בכך שצד עבדות עושה הלא גם הצד חירות עושה. אבל בקול שופר שצריך שישמע מבר חיוב והרי הקול בא ממי שאינו בר חיוב גם כן. ואפילו הצד חירות אינו שומע קול שיוצא בה. וזה פשוט. ושוב מצאתי כן בתשו' נודע בשערים חלק אבן העזר סימן ס"ד שהשיג בזה על האבני מלואים [סי' מ"ד סק"ג]:

ג) ולפי זה אני תמה על הבית יוסף [סי' תרפ"ט] שכתב על הטור שכתב דחציו עבד אינו מוציא אחרים ידי מגילה דלמה לא כתב דאפי' לעצמו אינו מוציא. ותירץ שהוא פשוט וסמך על מה שכתב בהלכות שופר. ולהנ"ל הדבר פשוט להיפוך. דהא קיימא לן דלא השמיע לאזנו יצא ויוצא בקריאה כמו שיוצא כל המצוות. שהרי הצד חירות קורא גם כן:

ד) ואפילו לדעת הטור שם דחרש אינו מוציא אחרים ותירץ הבית יוסף דבמגילה פרסומי ניסא בעי לשמוע דוקא. והטורי זהב [סי' תרפ"ט] תירץ דבעינן ראוי לשמיעה ובחצי עבד דמצד השמיעה דמי לשופר אינו ראוי לשמיעה. ודמי לחרש. מכל מקום נראה לי לחלק דאפי' אם צריך להשמיע לאזניו מכל מקום עיקר מצוה הדיבור רק שדורשין מדכתיב שמע השמע לאזניך מה שאתה מוציא מפיך. והרי שומע הדיבור היוצא מפיו שיוצא בו. ודווקא בשופר שהמצוה רק השמיעה צריך לשמוע קול שכולו מבן חיוב. מה שאין כן במגילה אפילו תימא דצריך להשמיע לאזניו אין צריך רק לשמוע מה שיוצא מפיו והרי שמע:

אבן האזל הלכות שופר וסוכה ולולב פרק ב הלכה ד

לכאורה צ"ב דלמה צריך התוקע להוציאו כיון דעיקר המצוה הוא שמיעה. ונראה דבאמת כתיב יום תרועה הוא לכם אלא דמפרשינן דהמצוה הוא לשמוע, וע"כ דכוונת הכתוב שב"ד יתקעו בעד כל הקהל וממילא צריך גדר צירוף שהתוקע תוקע בעד כל השומעים ולכן אם אינו מכוין להוציא השומע הוי כתוקע לעצמו וליכא יום תרועה יהיה לכם.

שו"ת שאגת אריה (ישנות) סימן ו

...הא ליתא דע"כ תקיעת שופר לאו בשמיעה לחוד תלי' אלא בעיקר תקיעה נמי תלי' כמו מצות התלוין בדיבור דבקריאת הפה תלי' מצותן וא"כ שפיר דמו להדדי דמצות תקיעת שופר בתקיעה גופיה נמי תלי' דהא תנן בפ"ב דר"ה (דל"ב) המתעסק לא יצא והשומע מן המתעסק לא יצא ותנן נמי בספ"ג דר"ה חרש שוטה וקטן אינו מוציא את הרבים י"ח זה הכלל כל שאינו מחוייב בדבר אינו מוציא את הרבים י"ח. ואס"ד דתקיעת שופר בשמיעה לחוד נגמר מצותו אמאי השומע מן המתעסק וממי שאינו מחוייב בדבר לא יצא והא דמי שחציו עבד וחציו בן חורין גופיה אמאי אף לעצמו אינו מוציא ואפילו את שאינו מינו נמי יוציא דהא מ"מ קול שופר שומע. אלא וודאי כדאמרן:

1. Posted yesterday on the shiur WhatsApp [↑](#footnote-ref-1)